b'\n_START_ARTICLE_\nAndrew Breitbart\n_START_PARAGRAPH_\nAndrew James Breitbart (1. helmikuuta 1969 \xe2\x80\x93 1. maaliskuuta 2012) oli yhdysvaltalainen konservatiivinen kustantaja, kommentaattori The Washington Timesilla, kirjailija, televisio- ja radiopersoona erin\xc3\xa4isiss\xc3\xa4 uutisohjelmissa sek\xc3\xa4 toimittaja Drudge Report -verkkosivulla. H\xc3\xa4n toimi tutkijana Arianna Huffingtonille ja auttoi luomaan The Huffington Postin varhaisen version, koska h\xc3\xa4n oli Huffingtonin l\xc3\xa4heinen yst\xc3\xa4v\xc3\xa4._NEWLINE_Breitbart omisti Breitbart.comin, uutis- ja mielipideverkkosivuston. H\xc3\xa4nell\xc3\xa4 oli keskeinen rooli Anthony Weinerin seksiviestiskandaalissa, Shirley Sherrodin erottamisessa ja kiistanalaisissa salakuvatuissa "ACORN 2009" -videoissa. Kommentaattorien kuten Nick Gillespien ja Conor Friedersdorfin mielest\xc3\xa4 Breitbart auttoi muuttamaan sit\xc3\xa4, miten ihmiset kirjoittivat politiikasta.'